open-index/open-wikipedia-markdown huggingface dataset:
Petícia

**Petícia** (z lat. petitio – žiadosť) je písomná žiadosť občanov verejnej inštitúcii, napr. parlamentu, inému zastupiteľskému orgánu, vláde alebo hlave štátu. Zvyčajne sa jedná o listinu, ktorá obsahuje návrh a podpisy občanov, ktorí sa zhodujú na jednej veci a spoločne dotyčnú vec potvrdia podpisom. Petícia môže byť šírená aj prostredníctvom internetu.

Právny inštitút petičného práva vychádza z Ústavy SR. Na jeho základe má každý občan právo sám alebo spoločne s inými obracať sa na štátne orgány so žiadosťami, návrhmi a sťažnosťami vo veciach verejného alebo iného spoločného záujmu, ktoré patria do pôsobnosti týchto orgánov.

Petíciou sa nesmie zasahovať do nezávislosti súdu. Petícia nesmie vyzývať k porušovaniu ústavy a zákonov, popieraniu alebo obmedzovaniu osobných, politických alebo iných práv osôb pre ich národnosť, pohlavie, rasu, pôvod, politické alebo iné zmýšľanie, náboženské vyznanie a sociálne postavenie, alebo k podnecovaniu nenávisti a neznášanlivosti z týchto dôvodov alebo k násiliu alebo hrubej neslušnosti.

Vo výkone petičného práva sa nesmie nikomu brániť ani nesmie byť nikomu na ujmu. Na zostavenie petície, obstaranie podpisov a doručenie petície sa môže vytvoriť petičný výbor, ktorý nie je právnickou osobou; petícia musí mať písomnú formu a musí byť pod ňou uvedené meno, priezvisko a bydlisko toho, kto ju podáva (resp. všetkých členov petičného výboru). Štátny orgán, ktorému sa podáva, je povinný ju prijať a po posúdení jej obsahu musí do 30 dní písomne odpovedať.

Na základe slovenskej ústavy, má prezident Slovenskej republiky povinnosť vyhlásiť referendum, ak o to petíciou požiada aspoň 350 000 občanov.

## Referencie

Kategória:Ústavné právo
HB Reavis Slovakia

**HB Reavis Slovakia** je súčasť medzinárodnej developerskej skupiny HB Reavis Group.

## Vybrané projekty HB REAVIS Slovakia
* Apollo Business Center
* City Business Center
* Forum Business Center
* Aupark: Bratislava, Košice, Piešťany, Žilina
* Twin City: South, North
* Logistics Center: Prešov, Rača, Svätý Jur

## Vybrané ocenenia HB REAVIS Slovakia

* 2013 *Construction & Investment Journal (CIJ) Awards*: Forum Business Center I. – 1. cena v kategórii Najlepší developerský projekt, 1. cena v kategórii Najlepšia kancelárska budova
* 2012 *CIJ Awards*: Aupark Košice – 1. cena v kategórii Najlepší developerský projekt, 1.cena v kategórii Najlepší developing nákupného centra
* 2005 *Euromoney Real Estate Awards*: Najlepší developer na Slovensku

## Referencie

## Iné projekty

## Externé odkazy
* www.hbreavis.com

Kategória:Nadnárodné spoločnosti
Kategória:Podniky v Bratislave
Kategória:Organizácie založené v 2013
Malachitová zeleň

**Malachitová zeleň** je toxické organické farbivo. Meno získala podľa tmavo zelenej farby, chemicky nemá s malachitom nič spoločné.

Zriedená malachitová zeleň sa používa ako lokálne antiseptikum alebo ako prostriedok proti bakteriálnym, plesňovým, protozoálnym a ďalším infekciám rýb a rybích ikier. Využíva sa aj k farbeniu baktérií.

Kategória:Látky nebezpečné pre životné prostredie
Kategória:Triarylmetánové farbivá
Katrin Lengyelová

Mgr. **Katarína „Katrin“ Lengyelová**, predtým **Krnáčová**, rod. **Mravcová** (* 11. júl 1972, Bratislava) je slovenská televízna moderátorka, ktorá pôsobila aj ako rozhlasová moderátorka a reportérka. Od októbra 2011 pracuje v televízii TA3.

## Životopis
V rokoch 1996 – 2001 absolvovala štúdium v odbore estetika – slovenský jazyk a literatúra na Filozofickej fakulte Univerzity Komenského v Bratislave. Po práci reportérky a moderátorky hlavnej spravodajskej relácie Slovenskej televízie (2000 – 2002) pôsobila ako moderátorka finančného a ekonomického spravodajstva televízie TA3 (2002 – 2003). V rokoch 2005 – 2006 pracovala ako moderátorka v rádiu B1, následne v rokoch 2006 – 2008 ako moderátorka rádia Jemné Melódie.

V rokoch 2010 – 2011 bola konzultantkou Linky detskej istoty pri Slovenskom výbore pre Detský fond OSN. Od októbra 2011 pôsobí v televízii TA3 v rámci spravodajstva, diskusnej relácie V politike a dokumentárnej talkshow Portrét.

## Referencie

## Externé odkazy
* TA3 

Kategória:Slovenskí rozhlasoví moderátori
Kategória:Slovenskí televízni moderátori
Kategória:Osobnosti z Bratislavy
Západné Prusko

[náhľad|Západné Prusko (červenou) na mape [Nemecké cisárstvo (1871 – 1918)|Nemeckého cisárstva v rámci Pruského kráľovstva (modrou).]]
**Západné Prusko** (; ) bola medzi rokmi 1773-1824 a 1878-1922 jedna z oficiálnych provincií Pruska. Hlavné mesto bolo Gdansk (nemecký názov: *Danzig*). Najväčšou riekou v oblasti je rieka Visla. Pre väčšinu územia západného Pruska sa skôr používal názov *Kráľovské Prusko*.

## História
V roku 1309 sa územie Rádu nemeckých rytierov rozšírilo o Východné Pomoransko čiže oblasť neskoršieho západného Pruska.

V roku 1410 dosiahlo Poľsko významné víťazstvo nad rádovými vojskami v bitke pri Grunwalde. Ďalšia porážka čakala slabnúci rád v trinásťročnej vojne s pruskými mestami a Poľskom (v rokoch 1454-1466). Po nej bol uzavretý tzv. druhý torunský mier, podľa ktorého ustanovení pripadli Poľsku tzv. kráľovské Prusko (v podstate neskoršie Západné Prusko), s Marienburgom (Malbork), ktorý bol doteraz sídelným mestom veľmajstra rádu, Gdanskom, Toruňom a Elblagom.

Po smrti Augusta III. v Poľsku dochádza k boju o moc, ktorý ho vnútorne oslaboval a nahrával mocenským záujmom jeho susedov. Novým poľským kráľom sa stal nakoniec za asistencie ruských expedičných vojsk Stanisław August Poniatowski. Poľská spoločnosť ho však prijala veľmi chladne a nový kráľ sa musel boriť s rovnakým problémom ako jeho predchodcovia - silným postavením poľskej šľachty. V tom istom roku obsadil pod zámienkou vytvorenia zdravotného kordónu proti epidémii pruský kráľ Fridrich II. Veľký časť poľského územia na severe - tzv. „kráľovské Prusko“. Po ich obsadení sa Fridrich II. Veľký prestal titulovať *kráľ v Prusku*, ale začal používať titul *pruský kráľ*.

V období od 3. decembra 1829 do 1. apríla 1878 boli provincie Západné a Východné Prusko zlúčené ako Provincia Prusko s hlavným mestom Kráľovec (nem. Königsberg, dnešný Kaliningrad).

V roku 1919, po prvej svetovej vojne, pripadla väčšina západného Pruska Poľsku, Gdansk s okolím sa stal samostatným štátom (Slobodné mesto Gdansk) pod patronátom Spoločnosti národov, zvyšok územia bol rozdelený medzi provinciu Východné Prusko a novovytvorenú provinciu Hraničná marka Poznansko-Západné Prusko. Poľská časť, ďalej označovaná ako tzv. poľský koridor bola v rámci Poľska spojená s malým územím, pôvodne patriacim k provincii Východné Prusko, do novovytvoreného pomoranského vojvodstva. 1. októbra 1938 bola provincia Hraničná marka Poznansko-Západné Prusko zrušená a jej západopruská časť bola pripojená k provincii Pomoransko. Po napadnutí Poľska nacistickým Nemeckom 1. septembra 1939 boli celá poľská časť Západného Pruska a mesto Gdansk s okolím Nemeckom obsadené, a časťou západného Pruska, ktorá sa po prvej svetovej vojne stala súčasťou nemeckého Východného Pruska, začlenené 26. októbra 1939 do novovytvorenej ríšskej župy Gdansk-Západné Prusko. Po skončení vojny potom celé územie aj s Gdanskom pripadlo Poľsku.

## Literatúra
* Řezník, Miloš. Královské Prusko na počátku novověku. *Historický obzor*, 2000, 11 (5/6), s 98-106. ISSN 1210-6097.

## Zdroj
*

Kategória:Prusko
Kategória:Dejiny Poľska
Kategória:Historické územia v Poľsku
Skriptórium

thumb|Stredoveký pisár
**Skriptórium** bola v stredoveku kláštorná pisárska dielňa, kde mnísi odpisovali knihy. 

Väčšina stredovekých kníh, krásne iluminovaných rukopisov, z obdobia pred používaním kníhtlače (okolo roku 1450) vznikla v takýchto podmienkach. V týchto dielňach sa pracovníci delili podľa činnosti: odpisovači, knihviazači, iluminátori. Vznik kníh bol časovo náročný, nákladný, ale umelecky zdobené boli i svetské knihy. 

## Literatúra
* Alexander, JJG: *Medieval Illuminators and Their Methods of Work.* New Haven: Yale University Press, 1992.
* Nees, Lawrence. *Early Medieval Art.* Oxford: Oxford U Press, 2002.

## Iné projekty

## Zdroj

Kategória:Stredoveká literatúra
Veľké predelové vrchy

[náhľad|Masív [Kościuszkov vrch|Kościuszkovho vrchu.]]
**Veľké predelové vrchy** (slovenský normovaný názov) alebo po anglicky **Great Dividing Range** (iné názvy: **Eastern Highlands**) sú dominantné pohorie Austrálie a tretie najdlhšie pohorie na svete. Rozprestierajú sa na dĺžke 3 500&nbsp;km v severojužnom smere pozdĺž východoaustrálskeho tichomorského pobrežia. Tiahnu sa od Dauan Island, v severovýchodnom Queenslande, cez štát Nový Južný Wales až do štátu Viktória, kde sa stáčajú na západ a pozvoľna klesajú do centrálnej roviny. V pohorí, resp. jeho podcelku Austrálskych Alpách (časť Snowy Mountains), leží najvyšší austrálsky vrch - Kościuszkov vrch ().

## Referencie


## Zdroj
*


Kategória:Pohoria v Austrálii
Kategória:Geografia Nového Južného Walesu
Kategória:Geografia Queenslandu
Kategória:Geografia štátu Viktória
Jalal Suleiman

Ing. **Jalal Suleiman**, PhD. (* 1. december 1965, Wreida, Sýria) je slovenský prekladateľ a politik, bývalý podpredseda Komunistickej strany Slovenska pre zahraničnú spoluprácu.

## Životopis
Jalal Suleiman sa narodil v malej dedinke Wreida na okraji sýrskej púšte v roku 1965. Wreida sa nachádza neďaleko od starobylého mesta Homs. V roku 1985 prišiel študovať do vtedajšieho Československa. Štúdiá, ktoré absolvoval na Strojníckej fakulte Slovenskej technickej univerzity v Bratislave ukončil s titulom inžinier, pričom neskôr získal aj doktorát v odbore chemické stroje. Po doktoráte na Strojníckej fakulte v Bratislave, kde potom aj prednášal, prešiel pracovať do súkromnej firmy.

Jeho ľavicové cítenie ho priviedlo v roku 2003 do Komunistickej strany Slovenska. Pôsobil ako prezident Slovensko-arabského centra, ktoré v rokoch 20102013 vydávalo v arabčine písaný časopis Mosty, zaoberajúci sa najmä Slovenskom a udalosťami v ňom prebiehajúcimi. Mosty sa zaoberali na prezentáciou Slovenska v jedenástich krajinách arabského sveta, ako aj reklamou slúžiacou slovenským podnikateľom. Neskôr však bolo jeho vydávanie kvôli nedostatku finančných prostriedkov zastavené.

Jalal Suleiman pochádza z kresťanskej rodiny. Je pravoslávneho vyznania. Jeho otec, Mitanos, bol určitú dobu ašpirantom na post kňaza. Matka, Lurdes Suleiman, rodená v São Paulo v Brazílii, je komunistickou funkcionárkou v Komunistickej strane Sýrie.

Je autorom ojedinelej publikácie o slovensko-arabskej konverzácii a základoch slovenského a arabského jazyka Slovensko-arabská a arabsko-slovenská komunikácia.

## Politická kariéra
Suleiman je ľavicovo orientovaný, presadzuje sociálnu spravodlivosť a demokratické práva a mier, socialistickú Európu. Zúčastňuje sa a spoluorganizuje demonštrácie zamerané proti členstvu Slovenska v NATO či politike USA.

V roku 2014 kandidoval z druhého miesta vo voľbách do Európskeho parlamentu. Po zohľadnení prednostných hlasov (Suleiman získal 1 395) skončil na treťom mieste v kandidátnej listine. KSS získala 1,51 % a žiaden mandát nezískala. V parlamentných voľbách v roku 2016 kandidoval z druhého miesta kandidátky KSS. Strana však získala iba 0,62 % a do Národnej rady sa nedostala. V novembri 2017 tiež kandidoval za Komunistickú stranu do funkcie predsedu VÚC vo voľbách  do VÚC v BSK, ale nebol zvolený, keď skončil na 13. mieste so ziskom 0,30 % hlasov.

Suleiman kandidoval do Európskeho parlamentu vo voľbách v máji 2019 z druhého miesta kandidátky koalície KSS-VZDOR.

## Referencie

Kategória:Politici KSS
Kategória:Komunisti
Kategória:Slovenskí publicisti
Kategória:Slovenskí prekladatelia
Kategória:Predsedovia slovenských politických strán
Kategória:Slovenské osobnosti sýrskeho pôvodu
Kategória:Absolventi Strojníckej fakulty Slovenskej technickej univerzity v Bratislave
Vysílač Krašov

**Vysílač Krašov** alebo  sa nachádza v Plzenskom kraji v obci Bezvěrov medzi dedinami Bezvěrov a Krašov, asi 35 km severozápadne od Plzne.

Kotvený stožiar vysielača Krašov meria 347,5 m (pôvodne stožiar meral 305 m, v roku 1974 potom dosiahol výšky 312,5 m). Tento vysielač je druhou najvyššou stavbou v Česku a jeho dvojča vysielač Kojál je o dva metre nižší.

Stavba vysielača prebiehala v rokoch 1958 až 1960. Dňa 25. augusta 1968 vysielač vážne poškodila výbušninami aj strelnými zbraňami sovietska okupačná armáda. Následkom tohto poškodenia a silných mrazov došlo začiatkom roka 1979 k havárii anténneho nosiča a stožiar musel byť odstrelený. Po odstrele zostalo z vysielača päťdesiat metrové torzo. Výstavba nového stožiaru prebiehala v rokoch 1979 až 1981.

## Vysielanie
V súčasnej dobe (2023) je možné z vysielača prijímať:

### Rozhlas

### Digitálna televízia (DVB-T)

## Najbližšie vysielače

Najbližšie významné okolité vysielače a vzdialenosť k nim:

thumb|Budovy vysielača
## Iné projekty

## Externé odkazy
* Fotogaléria na stránkach obce Bezvěrov 
* Panoramatický pohľad zo stožiaru 

## Zdroj

Krašov
Kategória:Stavby v okrese Plzeň-sever
Kategória:Bezvěrov
RCS Košice

**RCS Košice** je slovenský futsalový klub z Košíc. Prvýkrát nastúpil v najvyššej lige v roku 1994 (vtedy pod názvom **Trade Trans Rail Košice**) a hneď sa stal majstrom Slovenska. Je to 3-násobný majster Slovenska a víťaz slovenského pohára z roku 2001. Od roku 2003 vystupuje pod terajším názvom. V sezóne 2013/14 sa klub neprihlásil do najvyššej slovenskej ligy.  

V sezóne 2009/10, po tom čo sa stal majstrom republiky, sa kvalifikoval do futsalového pohára UEFA. Z kvalifikačného kola sa ale do hlavného kola neprebojoval. Zvíťazil nad nórskym klubom Nidaros, remizoval so švajčiarskym Zürichom a prehral s domácou Nikóziou.

## Úspechy
;1. Slovenská liga vo futsale
* 3 x 17px|zlato1994/95, 1997/98, 2008/09
* 4 x 17px|striebro1999/00, 2000/01, 2010/11, 2012/13
* 4 x 17px|bronz2002/03, 2006/07, 2009/10, 2011/12

;Slovenský pohár vo futsale
* 1 x 17px2000/01

## Európske súťaže
* Pohár UEFA 2009/10: kvalifikačné kolo (Nikózia)

## Referencie

## Externé odkazy
* Oficiálna stránka klubu (archive.org)
* Profil klubu na stránke futsalslovakia.sk (archive.org) 
* Profil klubu na stránke Európskej futbalovej únie 

Kategória:Slovenské futsalové kluby
Kategória:Šport v Košiciach
Zoznam hudobných článkov/Í

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ír
Írska hudba

Kategória:Zoznamy hudobných článkov
Vysílač Kojál

**Vysílač Kojál** alebo  sa nachádza na 600,3 m vysokom vrchole rovnakého mena medzi obcami Lipovec a Krásensko (v katastri druhej menovanej), približne 25 km severovýchodne od Brna.

Po výstavbe v roku 1959 meral 322 m Do prevádzky bol spustený 3. marca. V 80. rokoch prešiel rekonštrukciou, existujúci stožiar bol demontovaný a tesne vedľa bol postavený nový s celkovou výškou 340 metrov. Na vrchole sa nachádza cca 22 m vysoká laminátová konštrukcia.

Tento vysielač je treťou najvyššou stavbou v Česku a je dvojčaťom vysielača Krašov, ktorý je o niekoľko metrov vyšší.

## Vysielanie
V súčasnej dobe (2023) je možné z vysielača prijímať:

### Rozhlas

### Digitálne rozhlasové vysielanie (DAB+)
Multiplex vysiela na frekvencii 12D s výkonom 10 kW, vďaka čomu pokrýva veľkú časť Moravy s presahom na Slovensko.

### Digitálna televízia (DVB-T)

## Najbližšie vysielače

Najbližšie okolité výkonné vysielače a vzdialenosť k nim:

## Referencie

## Iné projekty

## Externé odkazy
* História vysielača na Kojále  
* Fotografie vysielača Brno - Kojál 

## Zdroj

Kojál
Kategória:Stavby v okrese Vyškov
Kategória:Krásensko
Humenne

**Humenne** () je dedina (*село*) na Ukrajine vo Vinnyckom rajóne Vinnyckej oblasti. Žije tu 785 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
Nancy Reaganová

**Nancy Davis Reaganová** (* 6. júl 1921, New York, New York, USA – † 6. marec 2016, Los Angeles, Kalifornia) bola americká herečka, manželka 40. prezidenta USA Ronalda Reagana. Bola prvou dámou USA v rokoch 1981 až 1989.

## Referencie

## Iné projekty
 

## Externé odkazy
* 
* 
* Biografia na stránke Bieleho domu  

## Zdroj

Kategória:Prvé dámy USA
Kategória:Filmové herečky USA
Kategória:Osobnosti z New Yorku
Kategória:Osobnosti z Queens
Greensboro (Severná Karolína)

thumb|Greensboro

**Greensboro** je mesto v Severnej Karolíne v Spojených štátoch. 

Je tretím najľudnatejším mestom v Severnej Karolíne a najväčším mestom okresu Guilford. K 1. júlu 2009 malo skoro 260 000 obyvateľov. Mesto sa nachádza na prieniku dvoch veľkých diaľnic, I-85 a I-40. Je pomenované podľa Nathanaela Greena. 

## Osobnosti mesta
* O. Henry, spisovateľ (* 1862 - † 1910)
* John Isner (* 1985), tenista

## Partnerské mestá
*  Buiucani, Moldavsko
*  Jing-kchou, Čína
*  Montbéliard, Francúzsko

## Iné projekty

## Externé odkazy
* Oficiálna stránka 

## Zdroj

Kategória:Mestá v Severnej Karolíne
Katedrála svätého Munga

thumb|Katedrála svätého Munga
**Katedrála svätého Munga** sa nachádza v škótskom meste Glasgow, neďaleko samotného centra mesta.

Je postavená v miestach, kde svätý Mungo dal postaviť kostol, ktorý sa viazal k založeniu samotného mesta. V miestach kde stojí katedrála bol Mungo aj pochovaný. Katedrála je postavená v gotickom slohu.

## Dejiny
Prvou stavbou tu bol kostol vystavaný patrónom mesta, svätým Mungom. Ten bol neskôr nahradený katedrálou, ktorej základný kameň položil Dávid I. v roku 1136. Ďalší dôležitý časový údaj v histórii katedrály je okolo roku 1400, kedy bola ťažko poškodená za silnej búrky. Opravy po tejto deštrukcii trvali celých 100 rokov, než sa budova vrátila do pôvodného stavu. Okolo roku 1500 boli postavené v západnej časti stavby dve veže rôznych veľkostí, z ktorých jedna v sebe ukrývala zvon - symbol sv. Munga, ktorý bol zničený na začiatku 19. storočia. Súčasťou katedrály je veľká novodobá zbierka vitrážových skiel v oknách stavby, vyrobených do roku 1947, respektíve 1958, zobrazujúca historické výjavy zo života Munga, ako napríklad stretnutie so sv. Kolumbom.

## Súčasnosť
Dnes sa v kaplnke katedrály konajú klasické bohoslužby, je tu tiež obchod so suvenírmi, sprievodca a jasné popisky, spolu s letákmi v niekoľkých jazykoch.

## Literatúra
* Look at Glasgow Cathedral - Bessacarr prints - ISBN 0-86384-331-X

## Iné projekty

## Externé odkazy
* Oficiálna stránka 

## Zdroj

Kategória:Katedrály v Škótsku
Kategória:Stavby v Glasgowe
Kategória:Gotické katedrály v Spojenom kráľovstve
Kategória:Gotické kostoly v Škótsku
Dolby Surround

náhľad|Logo
**Dolby Surround** je od spoločnosti Dolby prvá spotrebiteľská verzia zvukového viackanálového dekódovacieho formátu Dolby Stereo, určeného pre analógový film. Pre verejnosť bol uvedený v roku 1982 prostredníctvom domáceho nahrávania videa (formáty Betamax a VHS) a zaviedol v nich stereo zvuk v HiFi kvalite. Pojem **Dolby Surround** sa používa tak, aby nedošlo k zámene dvojkanálového domáceho sterea s divadelným priestorovým zvukom (Dolby SR, obsahoval 4 kanály). Dolby Surround je teda ranou verziou divadelného Dolby Stereo.

## Technické detaily

Pri vytváraní zvukovej stopy vo formáte Dolby Stereo/Dolby Surround sa do dvoch kanálov zakóduje informácia o piatich samostatných kanáloch: ľavý, centrálny, pravý, basový a priestorové rozšírenie. Informácia o rozšírení je zakódovaná do bežného stereosignálu v nosičoch ako VHS, DVD, stereo zvukovej stopy na 35mm kinofilme, či stereo zvukovej informácie súbežne prenášanej s obrazom v televíznom vysielaní. Z tejto informácie dokáže špeciálny zvukový procesor opäť rekonštruovať pôvodnú päťkanálovú informáciu. Bez dekodéra je zvuk prehrávaný klasicky stereo alebo mono.

Veľkú výhodu pre túto technológiu znamená fakt, že technológia kódovania Dolby Surround (5 kanálov do dvoch) je principiálne identická so starším kódovaním mono stopy na Surround (surround do mono stopy). Mnohé filmy, majúce optickú zvukovú stopu zakódovanú do Dolby Stereo môžu byť veľmi jednoducho a lacno prekódované do videa. Prakticky všetky dekodéry na Dolby Surround, ako súčasť svojho dizajnu, zahŕňajú aj modifikovanú verziu Dolby B.

Dekódovacia technológia Dolby Surround bola inovovaná v v polovici 80. rokov a premenovaná na Dolby Pro Logic v roku 1987. Termín Dolby Stereo, Dolby Surround a LtRt je používaný k popisu zvukovej stopy ktorá je zakódovaná použitím tejto technológie.

Poznámka: *j* predstavuje 90° ( radián) zmenu fázy.

## Pozri aj
* Dolby Laboratories
* Dolby Stereo
* Šum
* Ray Dolby
* Dolby Digital

## Iné projekty
 

## Externé odkazy
* Chronológia Dolbyho vynálezov 
* História dekodérov Dolby surround 

## Zdroj
* 

Kategória:Zvuk
Kategória:Dolby Laboratories
ŠK Program Dubnica nad Váhom

**ŠK Program Dubnica nad Váhom** bol slovenský futsalový klub z Dubnice nad Váhom. Prvýkrát nastúpil v najvyššej lige v roku 1993 (vtedy pod názvom *AJAX DuTaF*) a hneď si vybojoval bronzové medaily. V roku 1994 vstúpila do klubu spoločnosť Program, s.r.o. ako hlavný sponzor, po ktorej odvtedy niesol klub názov. Je to 4-násobný majster Slovenska a 3-násobný víťaz slovenského pohára. V sezóne 2010/11 sa klub neprihlásil do najvyššej slovenskej ligy a neskôr zanikol.

Družstvo sa ako majster krajiny zúčastnilo prvých troch ročníkov futsalového pohára UEFA. Z kvalifikačného kola sa ale nikdy ďalej neprebojovalo. 

## Úspechy
;1. Slovenská liga vo futsale
* 4 x 17px|zlato1999/00, 2000/01, 2001/02, 2002/03
* 6 x 17px|striebro1998/99, 2004/05, 2005/06, 2006/07, 2007/08, 2009/10
* 2 x 17px|bronz1993/94, 1995/96

;Slovenský pohár vo futsale
* 3 x 17px1996/97, 1997/98, 2001/02

## Európske súťaže
;Pohár UEFA
* 2001/02: kvalifikačné kolo (Chorzów)

* 2002/03: kvalifikačné kolo (Dubnica nad Váhom)

* 2003/04: kvalifikačné kolo (Riga)

## Referencie

## Externé odkazy
* Oficiálna stránka klubu
* Staršia oficiálna stránka klubu (archive.org)

Kategória:Slovenské futsalové kluby
Kategória:Šport v Dubnici nad Váhom
Liverpoolská katedrála

thumb|Liverpoolska katedrála
**Liverpoolska katedrála**, oficiálne *Katedrálny kostol Ježiša Krista v Liverpoole* (**Cathedral Church of Christ in Liverpool**), je katedrála anglikánskej cirkvi v Liverpoole. Je jednou z dvoch katedrál v meste. Druhou je rímskokatolícka Metropolitná katedrála, ktorá sa nachádza asi kilometer na sever.

Celkovo dĺžkou budovy 189 m, vrátane Lady Chapel (mariánskej kaplnky zasvätenej Panne Márii), je najdlhšou katedrálou na svete. Jej vnútorná dĺžka je 150 m. 

Plocha zastavaná katedrálou má rozlohu 9 000 m² čím je piatou najväčšou katedrálou na svete a spolu s nedokončenou Cathedral of Saint John the Divine v New Yorku najväčšou anglikánskou katedrálou.

V roku 1952 bola katedrála organizáciou English Heritage zaradená na listed building so stupňom významu I..

## Dejiny
Prvým biskupom liverpoolskej diecézy bol v roku 1880 menovaný John Charles Ryle za situácie kedy táto diecéza nemala žiadnu katedrálu. Po debatách v cirkvi i s mestskými predstaviteľmi bolo v roku 1902 rozhodnuté o vyhlásení verejnej architektonickej súťaže na návrh katedrály. V nej zvíťazil návrh 22-ročného študenta Gilesa Gilberta Scotta.

Základný kameň katedrály položil v roku 1904 kráľ Eduard VII. Prvou dokončenou časťou bola v roku 1910 kaplnka. V tej dobe Scott navrhol dôkladnú zmenu ostatných častí budovy. Jeho pôvodný návrh bol založený na vzhľade Durhamskej katedrály a obsahoval plány na dve veže v západnej časti. Obnovený návrh obsahoval iba jednu neobvykle vysokú vežu. V tej istej dobe Scott zmenil štýl stavby tak, aby bol modernejší a neobsahoval veľa gotických prvkov.

Po dokončení oltára bola katedrála v roku 1924 vysvätená, ale pravidelné bohoslužby sa začali až v roku 1940. Stavba hlavnej veže bola dokončená v roku 1942 i keď druhá svetová vojna a inflácia spôsobili, že katedrála bola kompletne dokončená až v roku 1978, niekoľko rokov po Scotovej smrti (1960).

Plocha zastavaná katedrálou má rozlohu 9 000 m² a na jej stavbu bol použitý pieskovec ťažený z lomu na predmestí Liverpoolu, Wooltonu. Veža katedrály je najväčšia a jedna z najvyšších na svete a je vysoká 100m. Každým rokom je katedrála miestom konania Liverpoolskeho shakespearovského festivalu.

Zvony katedrály umiestnené vo výške 66 m nad zemou sú najväčšími zvonmi na svete. Vo zvonici je celkom 13 zvonov a ich celková hmotnosť bez najväčšieho zvonu *Veľkého Juraja*, ktorý samotný váži 14 ton, je 16,5 ton. 

## Literatúra
* V.E. Cotton: *The Book of Liverpool Cathedral*, Liverpool 1964

## Poznámky


## Referencie

## Iné projekty

## Externé odkaz y
*Liverpoolska katedrála

## Zdroj

Kategória:Katedrály v Anglicku
Kategória:Anglikánske katedrály
Kategória:Kostoly zasvätené Ježišovi Kristovi
Kategória:Kostoly zasvätené Panne Márii v Spojenom kráľovstve
Kategória:Neogotické kostoly v Anglicku
Kategória:Stavby v Liverpoole
Kategória:Pamiatkovo chránené budovy stupňa I v Anglicku
Mezoamerický koralový útes

thumb|Satelitná snímka oblasti Yucatánskeho polostrova a honduraského zálive
thumb|Kameň z koralového útesu

**Mezoamerický koralový útes** alebo **Mezoamerický systém koralových útesov**, alebo aj **Mezoamerický bariérový útes** je rozsiahly systém koralových útesov a atolov v oblasti Strednej Ameriky. Okrem koralových útesov a atolov tunajšie ekosystémy vytvárajú piesočné pláže a duny, pobrežné lagúny a mokrade, mangrovníkové lesy, či podmorské lúky rias a tráv.

Rozkladá sa vo výsostných vodách 4 štátov - Mexika, Belize, Guatemaly a Hondurasu. Dosahuje dĺžku približne 1 000 km, je to najväčší koralový útes na západnej pologuli (v celosvetovom meradle je väčší len Veľký bariérový útes na pobreží severovýchodnej Austrálie). Tiahne sa pozdĺž východného pobrežia Yucatánskeho polostrova (ako počiatok koralového systému býva uvádzaný mys Cabo Catoche na severe mexického štátu Quintana Roo), pozdĺž pobrežia Belize, cez Honduraský záliv až k honduraskému súostrovia Islas de la Bahía.

Bolo tu napočítaných okolo 60 druhov koralov a 500 druhov rýb. Žije tu významná populácia Mroža širokonosého a žraloka veľrybieho.

## Chránené územia
Významná časť koralového útesu bola vyhlásená za národné parky, morské rezervácie či iné chránené územia. Nasledujúci zoznam uvádza len najrozľahlejšie chránené územia.

 Mexiko
* Národný park Isla Contoy (5126 ha)
* Národný park Costa Occidental de Isla Mujeres, Punta Cancún y Punta Nizuc (8673 ha) 
* Národný park Arrecife de Puerto Morelos (9067 ha)
* Národný park Arrecifes de Cozumel (11 988 ha)
* Biosférická rezervácia Arrecifes de Sian Ka'an (34927 ha) 
* Biosférická rezervácia Banco Chinchorro (144360 ha)
* Biosférická rezervácia Sian Ka'an (528148 ha) - zároveň prírodné dedičstvo UNESCO
* Národný park Arrecifes de Xcalak (17949 ha)

 Belize
* Bariéra Belize (96300 ha) - zároveň prírodné dedičstvo UNESCO
* Morská rezervácia Port Honduras (39146 ha) 
* Morská rezervácia Gladden Spit and Silk Cayes (10359 ha)

 Honduras
* Morská prírodná pamiatka Archipiélago Cayos Cochinos (122012 ha)
* Národný morský park Islas de la Bahía (647152 ha)

## Fotogaléria

File:Isla cozumel April17-2001-crop.jpg|ostrov Cozumel
File:Lighthouse Reef Belize.jpg|atol Lighthouse 
File:Guanaja.jpg|ostrov Guanaja 
File:Great Blue Hole.jpg|Great Blue Hole 


## Referencie

## Zdroj

Kategória:Koralové útesy
Kategória:Karibské more
Kategória:Geografia Strednej Ameriky
Kareta obrovská

**Kareta obrovská** (*Chelonia mydas*) je druh veľkých morských korytnačiek z čeľade karetovitých. Zahŕňa tri poddruhy:
* kareta obrovská atlantická
* kareta obrovská japonská
* kareta obrovská tichomorská

Kareta obrovská obýva viacmenej všetky moria v tropickom a subtropickom pásme.

V dospelosti sú jej jedinými nepriateľmi väčšie druhy žralokov (najmä  žralok tigrí) a človek, pred ktorým je však zvyčajne ako ohrozený druh chránená - je napríklad na zozname Dohovoru o medzinárodnom obchode s ohrozenými druhmi voľne žijúcich živočíchov a rastlín. Ľudia jej však škodia aj neúmyselne, či už znečistením, alebo pri rybolove, kedy často uviazne v sieti s rybami. Korytnačie mláďatá sú navyše ohrozované aj niektorými zvieratami, napríklad morskými cicavcami a krabmi. Vajcia kladie do piesku, aby boli lepšie chránené pred predátormi.

## Opis
* Dĺžka: 150 cm
* Hmotnosť: 180 kg
* Dĺžka života: 50 až 70 rokov
* Výskyt: v teplých oblastiach všetkých svetových oceánov

## Iné projekty

## Externé odkazy
* Kareta obrovská

## Zdroj

Kategória:Karetovité
Kategória:Zákonom chránené živočíchy na Slovensku
Železničný viadukt v Smržovke

náhľad|Železničný viadukt v Smržovke v zime 2013/14
**Železničný viadukt v [[Smržovka|Smržovke]]** na trati Liberec – Tanvald bol stavaný v rokoch 1893 až 1894. Pri jeho stavbe bola použitá žula. Prvá oprava viaduktu bola vykonaná v roku 2008. Viadukt má celkom 9 oblúkov.

## Iné projekty

## Zdroj

Kategória:Viadukty
Kategória:Železničné mosty v Česku
Kategória:Mosty v okrese Jablonec nad Nisou
Kategória:Smržovka
Železničný viadukt v Obřanoch

náhľad|Železničný viadukt v Obřanoch
**Železničný viadukt** na rozhraní Maloměřic a Obřan, časťami mesta Brna, sa nachádza na železničnej trati Brno - Havlíčkův Brod a prekonáva rieku Svitavu a dve miestne komunikácie, ulicu Obřanská a Mlýnské nábřeží. Na Tišnovskej strane na neho nadväzuje Obřanský tunel. Postavený bol na začiatku 50. rokov 20. storočia.

## Dejiny
Obřanský viadukt s dĺžkou 140 m a výškou 10,5 m nad hladinou Svitavy sa nachádza v oblúku novej trati medzi Brnom a Havlíčkovým Brodom, o ktorej stavbe bolo rozhodnuté v roku 1938. Betónový most bol postavený podľa projektu M. Tenka z Projekčnej ústredne ČSD z roku 1949. Spoločne s oboma operami je obložený opracovanými kamennými kvádrami. Jeho dve klenby sú tvorené jednoduchými segmentovými oblúkmi, pri spodnej časti jediného piliera sa nachádzajú dva prázdne sokle, kam mali byť podľa pôvodných plánov umiestnené plastiky. Doprava na trati bola slávnostne zahájená 20. decembra 1953.

## Referencie


## Iné projekty

## Zdroj
* 

Kategória:Železničné mosty v Česku
Kategória:Viadukty
Kategória:Oblúkové mosty
Kategória:Mosty v Brne
Kategória:Obřany
Kategória:Maloměřice
Železničný viadukt v Nowej Rude

náhľad|Železničný viadukt v Nowej Rude
**Železničný viadukt v [[Nowa Ruda|Nowej Rude]]** je súčasťou železničnej trate č. 286 (Kłodzko - Wałbrzych). Nachádza sa v meste Nowa Ruda, 15 km východne od Broumova, na poľskom území.

Most bol vybudovaný v rokoch 1879 a 1880 nad potokom *Woliborka* ako jeden z najvyšších vo vtedajšom Nemecku. Na rozdiel od celej rady viaduktov je ten novorudský vedený v oblúku a miestni obyvatelia ho často nazývajú tiež Čierny most (). V najvyššom mieste sa nachádza železničná trať 36 m nad terénom. Pôvodne boli na celkom štyroch kamenných stĺpoch položené dve 148 m dlhé priehradové oceľové konštrukcie, avšak v roku 1993 bola jedna z nich znesená, a to z dôvodu zníženia zaťaženia mosta (prevádzka na trati č. 286 nevyžaduje dvojkoľajovú trať).

## Zdroj

Kategória:Železničné mosty v Poľsku
Kategória:Viadukty
Kategória:Stavby v Dolnosliezskom vojvodstve
Kategória:Nowa Ruda
Železničný viadukt pri Střeliciach

náhľad|Železničný viadukt pri Střeliciach
**Železničný viadukt** pri Střeliciach, zvaný "Železňák", sa nachádza na trati Brno – Hrušovany nad Jevišovkou. Je chránený ako kultúrna pamiatka Českej republiky.

Postavený bol v roku 1870 spoločne s celým úsekom Hrušovany – Střelice, ktorý bol súčasťou trate Rakúskej spoločnosti štátne dráhy vedúcej z Viedne. Tá bola zriadená ako dvojkoľajná, realizovaná však bola len jedna koľaj. Preto bol aj střelický viadukt vybudovaný pre dvojkoľajnú trať. Most s dĺžkou približne  prekračuje na rozhraní katastrov Střelice a Radostice údolia riečky Bobravy s cestou Střelice – Radostice. Je rozdelený na tri časti: dva krajné oblúky s piliermi (na brnianskej strane tehlový) a stredné pole, ktoré je tvorené oceľovou priehradovou konštrukciou iba pre jednu koľaj. Najnovšia časť viaduktu pochádza z roku 1902.

## Referencie

* 

## Iné projekty

Kategória:Železničné mosty v Česku
Kategória:Viadukty
Kategória:Oblúkové mosty
Kategória:Kultúrne pamiatky v okrese Brno-venkov
Kategória:Stavby v okrese Brno-venkov
Plameniak červený

**Plameniak červený** môže byť:

* Phoenicopterus ruber, pozri plameniak červený (Phoenicopterus ruber)
* plameniak menší
Hutteriti

náhľad|Spevácky zbor Hutteritov
**Hutteriti** sú komunálnou vetvou anabaptistov. Ako amiši a mennoniti majú svoje začiatky v radikálnej reformácii 16. storočia. Hutteriti sa objavili na Morave po roku 1525, kam prišli z Tirolska a Korutánska. Od mučeníckej smrti zakladateľa sekty Jakoba Huttera v roku 1536 boli Hutteriti často prenasledovaní pre svoju vieru. Ich "zlatý vek" na Morave skončil v roku 1622, kedy boli vypovedaní z krajiny. Odišli na Slovensko, Ukrajinu a do Rumunska. Keďže Hutteriti veria v absolútny pacifizmus a spoločné vlastníctvo majetku, boli aj v neskorších dobách prenasledovaní, a nakoniec sa rozhodli spolu so skupinou mennonitov odísť do Severnej Ameriky koncom 19. storočia, a usadili sa v Teritóriu Dakoty. Z malej skupiny (asi 400 ľudí) existuje dnes asi 50 000 hutteritov v mnohých štátoch USA aj v Kanade. V Európe už neexistujú.

## Hutteritské komunity
náhľad|Nová kolónia
Hutteriti žijú vo vidieckych komunitách, zvaných *kolónie*, ktorých hospodárstvo je založené prevažne na poľnohospodárstve. Súkromný majetok takmer neexistuje. Keď osada dorastie asi 100 ľudí, začnú plánovať založenie novej osady, kam sa nakoniec presunie polovica obyvateľov pôvodnej dediny. Hutteriti majú vysokú pôrodnosť. Doteraz hovoria starým nemeckým dialektom s tirolskými a slovanskými (a dnes aj anglickými) prvkami. Ich poľnohospodárske usadlosti využívajú moderné technológie, ale ich kontakt s okolitým svetom je minimálny.

Dnes existujú tri hlavné vetvy hutteritov: Schmiedeleut, Dariusleut a Lehrerleut. Medzi týmito vetvami existujú rozdiely, napr. v štýle obliekania či v organizačnej štruktúre. Ich originálna doktrína je však pre všetky identická a rozdiely sú väčšinou len geografického pôvodu.

Roku 2004 bolo vo svete 483 hutteritských komunít:
* Kanada (347)
** Dariusleut (142): Alberta (109); Saskatchewan (31); Britská Kolumbia (2)
** Schmiedeleut (105): Manitoba (105)
** Lehrerleut (99): Alberta (69); Saskatchewan (30)
* Spojené štáty americké (134)
** Schmiedeleut (69): Južná Dakota (53); Minnesota (9); Severná Dakota (7)
** Lehrerleut (44): Montana (44)
** Dariusleut (21): Montana (15); Washington (5); Oregon (1)
* Japonsko (1)
** Dariusleut (1)
* Nigéria (1)
** Schmiedeleut (1)

## Referencie

* 

## Pozri aj
* Habáni

## Iné projekty

## Externé odkazy
* Náboženské kolónie v Kanade (Hutterite, Mennonite a Duchoborci)

Kategória:Anabaptizmus
Toledo (Ohio)

thumb|Toledo

**Toledo** je mesto v severnej časti štátu Ohio v USA, pri západnom cípe Erijského jazera, pri hraniciach so štátom Michigan. Rozkladá sa na 217,8 km ² a má populáciu 298 446 obyvateľov. Jeho metropolitná oblasť má 715 320 obyvateľov.

## Osobnosti mesta
* Art Tatum (* 1909 - † 1956), džezový pianista
* Jamie Farr (* 1934), herec
* Katie Holmesová (* 1978), herečka

## Partnerské mestá
* Banja Luka, Bosna a Hercegovina
* Čchin-chuang-tao, Čína
* Delmenhorst, Nemecko
* Hyderabad, Pakistan
* Koimbatur, India
* London, Kanada
* Londrina, Brazília
* Nikopol, Ukrajina
* Pchohang, Kórejská republika
* Poznań, Poľsko
* Szeged, Maďarsko
* Tanga, Tanzánia
* Tojohaši, Japonsko
* Toledo, Španielsko
* Tomsk, Rusko

## Referencie

## Iné projekty

### Externé odkazy
* Oficiálna stránka

## Zdroj

Kategória:Mestá v Ohiu
Železniční zářez

Prírodná pamiatka **Železniční zářez u Hlubočep** sa nachádza v Hlubočepoch pri mimoúrovňovom krížení železničných tratí 173 Praha-Smíchov - Beroun a 122 (*[[Železničná trať Praha-Smíchov – Hostivice – Rudná u Prahy|Pražský Semmering]]*) Praha-Smíchov severné nástupište – Hostivice. Trať 173 vedie zárezom a trať 122 kolmo nad ním na juhovýchodnom Hlubočepskom viadukte.

## Dôvod ochrany
Dôvodom vyhlásenia prírodnej pamiatky boli významné geologické náleziská z obdobia devónu (hranicou medzi chotečským a srbským súvrstvím). Je tu tiež zachované spoločenstvo skalnej stepi, aj keď len v malom fragmente.

## Iné projekty

## Externé odkazy
* Železniční zářez u Hlubočep  na webe Envis

## Zdroj

Kategória:Prírodné pamiatky v Česku
Kategória:Hlubočepy
Epilóg

**Epilóg** môže byť:
* v literatúre: doslov, ukončenie diela, pozri epilóg (literatúra)
* v hudbe: časť cyklickej skladby, pozri epilóg (hudba)

## Zdroj
* epilog. In: *[[Malá československá encyklopedie]]* II D-CH. 1. vyd. Praha: Academia, 1985. s. 332.
Železničná stanica Praha-Smíchov

náhľad|Odbavovacia hala stanice
náhľad|Koľajisko z Radlickej lávky
**Železničná stanica Praha-Smíchov** () je jednou z významných staníc v Prahe. Nachádza sa v pražskej štvrti Smíchov na adrese Nádražní 279/1 a je napojená na stanicu pražského metra Smíchovské nádraží. Pred staničnou budovou sa nachádzajú električkové zastávky a autobusové terminály pražskej integrovanej dopravy s dopravným spojením nielen do blízkych mestských štvrtí, ale aj do oblasti Zbraslav, Mníšek pod Brdy a Štěchovice.

Smíchovská stanica zaisťuje spoje v smere na Plzeň a Písek. '''Severné nástupište''' je oddelené (v cestovných poriadkoch je vedené ako samostatná stanica), slúži pre železničnú trať známu ako Pražský Semmering.

Zo služobného hľadiska sa železničná stanica Praha-Smíchov delí na tri obvody: osobná stanica, spoločná stanica (kam patrí aj severné nástupište) a zoradisko.

## Dejiny
Stanica Praha-Smíchov zahájila prevádzku v roku 1862. Vtedy to bola konečná stanica Českej západnej dráhy z Plzne do Prahy. Stanica sa volala *"Praha (Česká západní dráha)"*.

V roku 1872 sa do stanice napojila trať Buštěhradskej dráhy z Hostivíc. V tom istom roku bola dokončená *Pražská spojovací dráha* ktorá viedla cez vltavský železničný most a stanicu Vyšehrad až na pražskú Hlavnú stanicu a Hrabovku. Táto dráha sa až do roku 1888 používala len pre nákladnú dopravu. V roku 1873 bola uvedená do prevádzky trať Pražsko-Duchcovskej dráhy z Mostu cez Rudnú. Od roku 1895 sa stanica nazývala "*Smíchov*", v rokoch 1909 až 1920 potom "*Smíchov státní nádraží*". Mnoho desaťročí bola stanica známa ako "*nádraží Západní dráhy*" alebo krátko "*Západní nádraží*". Takto boli označené aj zastávky pražskej mestskej dopravy.

Pôvodná odbavovacia budova z 19. storočia ležala severnejšie. V rokoch 1953 až 1956 bola zbúraná a nahradená novou budovou, ktorú navrhli architekti Jan Zázvorka a Ladislav Žák. Výrazný prvok výzdoby odbavovacej haly tvorí budovateľská freska Richarda Wiesnera. Ďalších úprav sa stanica dočkala roku 1985 pri napojení na Pražské metro.

## Súčasnosť
Stanica má veľký význam pre zabezpečenie dopravy do zamestnania. Trať využívajú aj rekreanti, zvlášť k cestám do oblastí od Černošic do Srbska a na Karlštejn. Časť koľajiska ustúpila v 90. rokoch 20. storočia rýchlostnej komunikácii, ktorá spája tunel Mrázovka s Barrandovským mostom.

Stanica je už od prvej polovice 20. storočia premostená pešou lávkou spájajúcou túto časť Smíchova (Nádražní ulici) s časťou Smíchova u Radlic (Křížová a Radlická ulice). Hoci lávka prechádza priamo nad severným nástupišťom, schodisko umožňujúce príchod k jeho nástupišti bolo dobudované až v roku 2007.

## Severné nástupisko
O Severnom nástupišti podrobne pojednáva článok **[[Praha-Smíchov severní nástupiště]]**.

## Smíchovská stanica v umení
Smíchovská stanica je centrom deja detskej knižky Pohádky o mašinkách, podľa ktorej bola vytvorená aj séria večerníčkov.

## Referencie a zdroj

* 

## Iné projekty

## Externé odkazy
* Nádraží Praha-Smíchov (Pražská informačná služba)
* Praha-Smíchov  (prahamhd.vhd.cz)
* Praha-Smíchov sever  (prahamhd.vhd.cz)

Smíchov
Kategória:Smíchov
Železničné zabezpečovacie zariadenie

náhľad|Pohľad na koľajisko železničnej stanice opatrené veľkým počtom vonkajších prvkov zabezpečovacieho zariadenia
**Železničné zabezpečovacie zariadenie** je súbor technických prostriedkov a väzieb medzi nimi, ktoré prispievajú k bezpečnosti železničnej prevádzky. Predovšetkým tým, že kontrolujú, prípadne aj nahrádzajú činnosť dopravných zamestnancov pri riadení železničnej dopravy.

## Triedenie zabezpečovacích zariadení
* Staničné zabezpečovacie zariadenie
* Priecestné zabezpečovacie zariadenie
* Vlakové zabezpečovacie zariadenie
* Traťové zabezpečovacie zariadenie

## Zdroj

Kategória:Železničné zabezpečovacie zariadenia
Róbert Štefko

**Róbert Štefko** (* 28. máj 1968, Košice) je pôvodom slovenský bežec, ktorý získal české občianstvo. Pretekal na tratiach rôznych dĺžok v rozpätí od 5 km po maratón, v súčasnosti sa zúčastňuje najmä vytrvaleckých pretekov za AK Kroměříž.

Róbert Štefko sa narodil v Košiciach a najprv reprezentoval Slovensko. Dňa 23. apríla 2004 získal české občianstvo. 

Je ženatý a má dvoch synov. 

## Najväčšie úspechy
* Majster ČSFR 1991 (5 000 a 10 000 m) a 1992 (10 000 m)
* ME v atletike 1994, Helsinki - 4. miesto v pretekoch na 10 000 metrov (28:08,08)
* MS v krose 1999, Belfast - 12. miesto
* MS v krose 2001, Ostende - 10. miesto
* Účastník OH v rokoch 2000 v Sydney a 2004 v Aténach

## Referencie

## Zdroj
* 

Kategória:Českí bežci
Kategória:Slovenskí maratónski bežci
Kategória:Osobnosti z Košíc
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Slovenskí olympionici
Beh Běchovice-Praha

náhľad|Pomník pretekov v parčíku v blízkosti štartu
náhľad|Kilometrovník 13 - miesto štartu
Cestný beh **Běchovice-Praha** sú najstaršie bežecké preteky v Európe. Behá sa bez prerušenia od roku 1897. Trať meria presne 10 031 metrov. Jeho štart je tiež tradičný, začína sa vždy pri kilometrovníku číslo 13 na Českobrodskej ulici v Běchoviciach na ceste E15 z Prahy do Kolína. Cieľ pretekov sa nachádza na križovatke ulíc Koněvova a Za Žižkovskou vozovnou v Prahe 3 na Žižkove.

V roku 2011 sa dňa 25. septembra konal jeho 115. ročník ako Majstrovstvá Českej republiky v cestnom behu na 10 kilometrov.

## Iné projekty

## Externé odkazy
* oficiálne stránky pretekov 
* oficiálne Facebook stránky pretekov (Běchovice - Praha)

## Zdroj

Kategória:Beh
Kategória:Šport v Prahe
Železničné závory

náhľad|Otvorené železničné závory
**Železničné závory**, alebo **mechanické priecestné zabezpečovacie zariadenie** je zariadenie zabezpečujúce železničné priecestie v momente prejazdu vlaku cez pozemnú komunikáciu.

Závory bývajú železné alebo drevené, sklápajú sa automaticky alebo ručne. Môžu sa sklápať tiež obsluhou zo vzdialeného stanovišťa. Ak sú obsluhované ručne, vykonáva toto železničný zamestnanec zvaný závorár. Závory sú zvyčajne natreté červenými a bielymi pruhmi, aby boli dobre viditeľné.

Mechanické priecestné zabezpečovacie zariadenie je postupne nahradzované PZZ svetelným.

## Zdroj

Kategória:Cestná doprava
Kategória:Železničná doprava
Vlečka

**Vlečka** môže byť: 

* predĺžená zadná časť večerných šiat u žien, prípadne iného slávnostného oblečenia, pozri vlečka (odev)
* koľaj, ktorá spája železničnú trať s výrobným objektom, pozri vlečka (železnica)
* hovorovo: príves, vlek
Izar

**Izar** alebo **Pulcherrima** (epsilon Bootis/ε Boo/ε Bootis) je druhá najjasnejšia hviezda v súhvezdí Pastier, viacnásobná hviezdna sústava. Voľným okom sa javia ako jedna hviezda s magnitúdou 2,59. Jasnejšia hlavná oranžová zložka tejto dvojhviezdy, ktorá sa javí ako zlatožltá, má vo vzdialenosti 2,9“ (podľa iného zdroja 3,6“) slabšieho modrého sprievodcu. Zo zmien spektra vieme, že oranžová zložka ja sama dvojitá, takže Izar je vlastne trojhviezdou.

## Zdroj
* 

Kategória:Súhvezdie Pastier
Kategória:Bayerove objekty
Kategória:Flamsteedove objekty
Kategória:Trojhviezdy
Kategória:Spektroskopické dvojhviezdy
Kategória:Oranžové obry
Kategória:Biele hviezdy hlavnej postupnosti
Kategória:Pohybová hviezdokopa Veľká medvedica
Vlečka (železnica)

náhľad|Vlečka ''Spolku pre chemickú a hutnícku výrobu'' pri železničnej stanici Ústí nad Labem západ
**Vlečka** je železničná dráha, ktorá slúži vlastnej potrebe prevádzkovateľa alebo iného podnikateľa a je zaústená do celoštátnej alebo regionálnej železničnej dráhy alebo do inej vlečky. Spravidla ide o dráhu spájajúcej železničnú stanicu s priemyselným objektom a súčasne koľajisko v areáli daného priemyselného objektu.

Dĺžka vlečky môže byť niekoľko desiatok metrov, ale v prípade veľkých priemyselných podnikov to môže byť aj niekoľko sto kilometrov.

Ako každá iná dráha musí mať aj vlečka svojho prevádzkovateľa dráhy a jedného alebo viacerých prevádzkovateľov dopravy na dráhe.

V minulosti prevádzkoval vlečku aj dopravu na nej spravidla majiteľ vlečky, ale pretože sú na tieto činnosti kladené stále väčšie nároky, na mnohých vlečkách prebieha postupne outsourcing (vyčlenenie), kedy majiteľ zverí prevádzku na vlečke špecializovanej firme.
[náhľad|Zrušená železničná vlečka ([Nákladný prístav (Bratislava)|Nákladný prístav Bratislava)]]

## Pozri aj
* Priemyselná železnica
* Banská železnica

## Zdroj

## Externé odkazy
* Vlaky.net: Zoznam železničných vlečiek v ČR a SR

Kategória:Železničné trate
Tunel pod Táborom

náhľad|Malešický portál
náhľad|Zvyšky východnej koľaje
**[[Železničný tunel]] pod Táborom** (v evidencii správcu vedený pod názvom **Malešický tunel**) sa nachádza v Hrdlořezoch na nákladnej železničnej trati Praha-Malešice – Praha-Libeň (portály tunela sú v Malešiciach a Hloubětíne). Bol vybudovaný v rokoch 1914-1919.

Pôvodne dvojkoľajný tunel má dĺžku 358 m a šírku 8,7 m. Trať prechádzajúca tunelom je jednokoľajová, v tuneli však sú aj zvyšky druhej koľaje.

## Referencie

* 

## Iné projekty

## Externé odkazy
* Železničný tunel pod Táborom, web Atlas Česka

Kategória:Železničné tunely v Česku
Kategória:Tunely v Prahe
Luanchuanraptor

**Luanchuanraptor** je vyhynutý rod malého dravého dinosaura z čeľade Dromaeosauridae. Vyskytoval sa v období vrchnej kriedy na území dnešnej Číny a ide o prvého ázijského zástupcu svojej čeľade, objaveného mimo Mongolska a severovýchodnej Číny. Pomenovaný bol v roku 2007 a jeho jediným druhom je **Luanchuanraptor henanensis**.

Holotyp tohto stredne veľkého dromeosaura pozostáva zo štyroch zubov, jedného krčného, dvoch chrbtových a sedemnástich chvostových stavcov, rebier, krokvíc, ramennej kosti, pazúra, čiastočne dochovaných pletencov a iných úlomkov kostry.

## Referencie

Kategória:Dromaeosauridae
Kategória:Kriedové dinosaury
Kategória:Dinosaury z Ázie
Vysílač Cukrák

**Vysílač Cukrák** alebo  sa nachádza v Stredočeskom kraji pri obci Jíloviště, na južnom okraji Prahy. 

Elegantná konštrukcia vysielača stojí na kopci Kopanina (), niekedy nazývanom tiež *Cukrák*, v severnej časti pohoria Brdy. Výstavba 193,5 m vysokého vysielača začala v roku 1959 a do prevádzky bol uvedený 26. novembra 1961.

## Vysielanie
V súčasnej dobe (2023) je možné z vysielača prijímať:

### TV

### Rozhlas

## Najbližšie vysielače
Najbližšie významné vysielače a vzdialenosť k nim:

## Pozri aj
* Zoznam vysielačov v Česku

## Iné projekty

## Externé odkazy
*Cukrák 
*Vysielač Cukrák  - kompletné info s fotografiami

## Zdroj

Cukrák
Kategória:Stavby v okrese Praha-západ